CELEX: 32017R0226
Language: hr
Date: 2017-02-07 00:00:00
Title: Provedbena uredba Komisije (EU) 2017/226 оd 7. veljače 2017. o razvrstavanju određene robe u kombiniranu nomenklaturu

10.2.2017   
               
               
                  HR
               
               
                  Službeni list Europske unije
               
               
                  L 35/3
               
            PROVEDBENA UREDBA KOMISIJE (EU) 2017/226
      оd 7. veljače 2017.
      o razvrstavanju određene robe u kombiniranu nomenklaturu
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
      budući da:
      
                  (1)
               
               
                  Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.
               
            
                  (2)
               
               
                  Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.
               
            
                  (3)
               
               
                  U skladu s navedenim općim pravilima, robu opisanu u stupcu 1. tablice u Prilogu ovoj Uredbi trebalo bi na temelju obrazloženja navedenog u stupcu 3. razvrstati u odgovarajuću oznaku KN iz stupca 2.
               
            
                  (4)
               
               
                  Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.
               
            
                  (5)
               
               
                  Mjere predviđene u ovoj Uredbi u skladu su s mišljenjem Odbora za carinski zakonik,
               
            DONIJELA JE OVU UREDBU:
      Članak 1.
      Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
      Članak 2.
      U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
      Članak 3.
      Ova Uredba stupa na snagu dvadesetog dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 7. veljače 2017.
         
            
               Za Komisiju,
            
            
               u ime predsjednika,
            
            Stephen QUEST
            
               Glavni direktor
            
            
               Glavna uprava za oporezivanje i carinsku uniju
            
         
      
      
         (1)  SL L 269, 10.10.2013., str. 1.
      
      
         (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).
      
         PRILOG
         
                     Opis robe
                  
                  
                     Razvrstavanje
                     (Oznaka KN)
                  
                  
                     Obrazloženje
                  
               
                     (1)
                  
                  
                     (2)
                  
                  
                     (3)
                  
               
                     Igračke, stavljene u isto pakiranje za maloprodaju, koje se sastoje od:
                     
                                 —
                              
                              
                                 lokomotive pogonjene baterijama i vagona, od plastične mase,
                              
                           
                                 —
                              
                              
                                 drvenih tračnica,
                              
                           
                                 —
                              
                              
                                 prometnih znakova, automobila, ljudskih figurica, životinja, drveća itd.
                              
                           Vidjeti sliku (*1).
                  
                  
                     9503 00 70 
                  
                  
                     Razvrstavanje se utvrđuje u skladu s općim pravilima 1 i 6 za tumačenje kombinirane nomenklature i nazivima oznaka KN 9503 00  i 9503 00 70 .
                     Razvrstavanje u oznaku KN 9503 00 30  kao „električni vlakovi, uključujući kolosijeke, signale i ostali pribor za njih” isključeno je jer „komplet” također sadržava druge igračke od drva i plastične mase, kao što su prometni znakovi, automobili, ljudske figurice, životinje, drveće itd., koje su i same po sebi igračke. Te igračke nisu izravno spojene s električnim vlakom i tračnicama, kao što bi to bio slučaj sa željezničkom stanicom, željezničkim prijelazom ili željezničkim mostom, te ih se stoga ne smatra priborom za električni vlak (vidjeti i objašnjenje Harmoniziranog sustava uz tarifni broj 9503  pod D, četvrti odlomak).
                     „Komplet” igračaka sastoji se od različitih vrsta artikala namijenjenih zabavi djece ili odraslih, stavljenih u isto pakiranje za maloprodaju (vidjeti i objašnjenje Harmoniziranog sustava uz poglavlje 95, Općenito, i objašnjenje uz oznaku KN 9503 00 70 ).
                     Proizvod se stoga razvrstava u oznaku KN 9503 00 70  kao „ostale igračke, u kompletima ili u zbirkama”.
                  
               
            (*1)  Slika je samo informativne naravi.